b'\n_START_ARTICLE_\nA\xe1\xb8\xa9mad al-Fahad al-A\xe1\xb8\xa9mad a\xc5\x9f-\xc5\x9eab\xc4\x81\xe1\xb8\xa9\n_START_PARAGRAPH_\nA\xe1\xb8\xa9mad al-Fahad al-A\xe1\xb8\xa9mad a\xc5\x9f-\xc5\x9eab\xc4\x81\xe1\xb8\xa9 (araabia keeles \xd8\xa3\xd8\xad\xd9\x85\xd8\xaf \xd8\xa7\xd9\x84\xd9\x81\xd9\x87\xd8\xaf \xd8\xa7\xd9\x84\xd8\xa3\xd8\xad\xd9\x85\xd8\xaf \xd8\xa7\xd9\x84\xd8\xb5\xd8\xa8\xd8\xa7\xd8\xad; s\xc3\xbcndinud 12. augustil 1963 Liibanonis) on Kuveidi riigi- ja sporditegelane. Ta on \xc5\xa1eik ja kuulub \xc5\x9eab\xc4\x81\xe1\xb8\xa9i d\xc3\xbcnastiasse._NEWLINE_Ta on Kuveidi valitsuskabineti liige ja rahvusvahelise haardega spordijuht. Ta on 1992. aastast Rahvusvahelise Ol\xc3\xbcmpiakomitee liige ja 2012. aastast Rahvuslike Ol\xc3\xbcmpiakomiteede Assotsiatsiooni esimees. Ta oli kauaaegne (1991\xe2\x80\x932017) Aasia Ol\xc3\xbcmpian\xc3\xb5ukogu esimees (lahkus ametist ennet\xc3\xa4htaegselt seoses korruptsioonikahtlustusega)._NEWLINE_Ta juhib Aasia K\xc3\xa4sipalli F\xc3\xb6deratsiooni ja 1990. aastast Kuveidi Jalgpalli Assotsiatsiooni. Aastatel 1991\xe2\x80\x932001 oli ta Kuveidi Ol\xc3\xbcmpiakomitee esimees.\n_START_SECTION_\nHaridustee ja t\xc3\xb6\xc3\xb6k\xc3\xa4ik\n_START_PARAGRAPH_\nA\xe1\xb8\xa9mad al-Fahad on l\xc3\xb5petanud Kuveidi \xc3\x9clikooli politoloogina ja Kuveidi S\xc3\xb5jav\xc3\xa4eakadeemia._NEWLINE_Ta oli Kuveidi informatsiooniminister (2001\xe2\x80\x932003), energeetikaminister (2003\xe2\x80\x932006) ja on 2006. aastast rahvusliku julgeoleku minister.\n_START_SECTION_\nIsiklikku\n_START_PARAGRAPH_\nTa on tegelenud ratsaspordiga ja laskmisega._NEWLINE_Tema isa Fahd Al-Ahmad Al-Yaber Al-Sabah oli Kuveidi Ol\xc3\xbcmpiakomitee asutaja.'